Marg‘ilon shahar hokimining sobiq o‘rinbosari o‘z uyida osilgan holda topildi

Farg‘onada Marg‘ilon shahar hokimining o‘rinbosari lavozimida ishlagan fuqaro o‘z uyidan osilgan holda topilgan. Bu haqda Bosh prokuratura matbuot xizmati “Daryo”ga xabar berdi.
Farg‘ona shahar IIB navbatchilik qismidan 30-noyabr kuni soat 11:00 larda kelib tushgan xabarga ko‘ra, shahardagi Mustaqillik ko‘chasi 174-xonadonda yashagan, 1984-yilda tug‘ilgan T.E. yashash xonadoni yerto‘lasida kabeldan sirtmoq yasab, o‘zini o‘zi osib vafot etgan.
Farg‘ona shahar prokuraturasi tomonidan hozirda tergovga qadar tekshiruv o‘tkazilmoqda.
Qayd etilishicha, T.E. Marg‘ilon shahar hokimining iqtisodiyot va tadbirkorlik masalalari bo‘yicha 1-o‘rinbosari lavozimiga tayinlanib, 2019-yil 2-aprel kuni o‘z xohishiga ko‘ra egallab turgan vazifasidan ozod etilgan.